
	Secția Economie 


Nr. ________________

din ______________ 2026








Secretar interimar                                                                                     De acord și dispun elaborarea                                                                                     al  Consiliului raional                                                                                            proiectului de decizie 

Angela MIHALIUC                                                                                                     PREȘEDINTE

                                                                               Cristian CAINARIAN
            
NOTĂ DE  FUNDAMENTARE

Cu privire la încheierea  Acordului de parteneriat (tripartit) între Consiliul Raional Sîngerei, AO „Centrul de Politici Socio-Economice Consens” și IP Liceul Teoretic „Ion Creangă” din s. Rădoaia

	1.  Denumirea sau numele autorului şi, după caz,a/al participanţilor la elaborarea proiectului actului normativ

	Proiectul de decizie Cu privire la încheierea  Acordului de parteneriat (tripartit) între Consiliul Raional Sîngerei, AO „Centrul de Politici Socio-Economice Consens” și IP Liceul Teoretic „Ion Creangă” din s. Rădoaia este elaborat de către Secția economie din cadrul Aparatului Președintelui raionului Sîngerei.

	2. Condiţiile ce au impus elaborarea proiectului actului normativ

	  În temeiul art.43 alin. (1) lit. t), art. 51 alin.(2) lit. a), art.53 alin.(1) lit.g), art.53 alin  (2) al Legii  436/2006 privind administrația publică locală; Legea nr.86/2020 cu privire la organizațiile necomerciale, Legii nr. 139/2018 cu privire la eficiența energetică;  Legii nr. 10/2016 privind promovarea utilizării energiei din surse regenerabile. Decizia nr.7/2 din 10.12.2025 ,,Cu privire la aprobarea bugetului raional pentru anul 2026”, Demersul Asociației Obștești „Centrul de Politici Socio-Economice ,,Consens” nr. 02/1-21/276 din 04 septembrie 2026.

	3. Obiectivele urmărite și soluțiile propuse

	· Scopul parteneriatului: Stabilirea colaborării trilaterale între Consiliul Raional Sîngerei, AO „Centrul de Politici Socio-Economice CONSENS” și IP Liceul Teoretic „Ion Creangă” din s. Rădoaia pentru realizarea unei investiții de eficiență energetică.

· Proiectul cadru: Investiția se derulează în cadrul proiectului regional „Servicii Regionale de Management Energetic pentru Tranziția Energetică și Decarbonizarea Instituțiilor Publice din Republica Moldova”, finanțat prin programul GEF SGP / PNUD.

· Dotări și echipamente tehnice: Proiectul prevede dotarea liceului cu un sistem fotovoltaic de 50 kWp, baterie de stocare de 100 kWh, invertor hibrid de 50 kW, sistem digital de monitorizare energetică, consumabile și elaborarea proiectului tehnic aferent .

· Bugetul și structura de finanțare: Valoarea totală a investiției directe este de 80.000,00 USD, finanțată în proporție de 50% din grantul GEF SGP / PNUD (40.000,00 USD) și 50% prin cofinanțare de la Consiliul Raional Sîngerei în sumă de 685.000,00 MDL (echivalentul a 40.000,00 USD) .

	4. Analiza impactului de reglementare

	· Impact energetic și economic: Asigură tranziția către energie regenerabilă, reducerea emisiilor de carbon și diminuarea costurilor operaționale ale instituției de învățământ .

· Impact social și educațional: Liceul va servi drept model de bune practici, găzduind vizite demonstrative și de studiu pentru reprezentanți ai APL, directori de școli și manageri energetici în vederea multiplicării modelului în alte instituții .

· Monitorizare: Permite colectarea datelor istorice și curente pentru studii comparative de eficiență .

	5. Compatibilitatea proiectului actului normative cu legislația UE - „Nu este aplicabil”.

	6. Avizarea și consultarea publică a proiectului actului normative - „Nu este aplicabil”.

	7. Concluziile expertizelor - „Nu este aplicabil”.

	8. Modul de încorporare a actului în cadrul normativ existent 

	· Proiectul de decizie aprobă încheierea Acordului trilateral de parteneriat (Anexa nr. 1).

· Împuternicește Președintele raionului Sîngerei, dl Cristian CAINARIAN, să semneze Acordul și actele necesare pentru executarea acestuia .

· Atribuie controlul executării Comisiei consultative pentru Economie, finanțe și buget (președinte dl Nicolae POSTORONCĂ) .

	9. Măsurile necesare pentru implementarea prevederilor proiectului actului normative 

· Consiliul Raional Sîngerei: Alocarea efectivă și transferul fondurilor de cofinanțare în sumă de 685.000,00 MDL conform graficului; desemnarea unui specialist în energie pentru avizarea tehnică în relația cu S.A. „RED-Nord”, obținerea avizului de racordare, autorizațiilor și supravegherea tehnică .

· AO CPSE „Consens” (Coordonator): Coordonarea tehnică și administrarea grantului GEF SGP, organizarea procedurilor de achiziție publică (audit, proiectare, echipamente, montaj), supravegherea lucrărilor și integrarea în sistemul de monitorizare .

· IP LT „Ion Creangă” (Beneficiar): Punerea la dispoziție a acoperișului/terenului și spațiilor tehnice, desemnarea managerului energetic/administratorului clădirii, preluarea în gestiune și paza echipamentelor, colectarea și raportarea datelor de consum .

· Durata de implementare: Până la finalizarea lucrărilor, recepție și îndeplinirea tuturor obligațiilor (luna decembrie 2027) .


                  Întocmit                                                                                            Susțin

          Secția  Economie                                                                Vicepreședintele raionului 

        Șefă   Ala GUZUN                                                                       Ivan CEBOTARI

  __________________________                                                    __________________

	Secția Economie


PROIECT DE DECIZIE Nr. _____

din “______”____________ 2026

or. Sîngerei

Cu privire la încheierea Acordului de parteneriat (tripartit) între Consiliul raional Sîngerei, A.O. „Centrul de Politici Socio-Economice Consens” și I.P. Liceul Teoretic „Ion Creangă” din s. Rădoaia

         Având în vedere: Nota de Fundamentare cu privire la încheierea Acordului de parteneriat (tripartit) între Consiliul raional Sîngerei, A.O. „Centrul de Politici Socio-Economice Consens” și I.P. Liceul Teoretic „Ion Creangă” din s. Rădoaia;
        În temeiul art. 43 alin. (1) lit. t), art. 51 alin. (2) lit. a), art. 53 alin. (1) lit. g), art. 53 alin. (2) al Legii nr. 436/2006 privind administrația publică locală; Legea nr. 86/2020 cu privire la organizațiile necomerciale, Legii nr. 139/2018 cu privire la eficiența energetică; Legii nr. 10/2016 privind promovarea utilizării energiei din surse regenerabile, Decizia nr. 7/2 din 10.12.2025 ,,Cu privire la aprobarea bugetului raional pentru anul 2026”, cu modificările ulterioare, Demersul Asociației Obștești „Centrul de Politici Socio-Economice ,,Consens” nr. 02/1-21/276 din 04 septembrie 2026,
Consiliul raional,
DECIDE:
1. Se aprobă încheierea Acordului de parteneriat (tripartit) între Consiliul Raional Sîngerei, A.O. „Centrul de Politici Socio-Economice Consens” și I.P. Liceul Teoretic „Ion Creangă” din s. Rădoaia, în vederea implimentării proiectului regional „Servicii Regionale de Management Energetic  pentru  Tranziția Energetică și Decarbonizarea Instituțiilor Publice  din Republica Moldova” conform  Anexei nr.1

2. Se împuternicește Președintele raionului Sîngerei, dl Cristian CAINARIAN, cu dreptul de a semna în numele Consiliului Raional Sîngerei, Acordul de parteneriat (tripartit) prevăzut la pct. 1 din prezenta decizie și  actele necesare pentru executarea acestuia.

3. Acoperirea cheltuielilor aferente contribuției proprii a Consiliului Raional Sîngerei, prevăzută în Acordul de parteneriat (tripartit), în cuantum de 40 000 dolari SUA, se va efectua prin alocarea către I.P. Liceul Teoretic „Ion Creangă” din s. Rădoaia a sumei de 685 000 lei, reprezentând echivalentul în lei moldovenești al contribuției respective.
3.1. În cazul modificării cursului valutar, diferența în lei moldovenești, determinate la data efectuării plății, se  va aloca prin dispoziția administratorului de buget.
4. Executarea prezentei decizii se pune în sarcina președintelui  raionului, dl Cristian CAINARIAN. 

5. Controlul asupra realizării prezentei decizii se pune în sarcina  Comisiei  consultative pentru Economie, finanțe și buget, (dl. Nicolae POSTORONCĂ).
6. Prezenta decizie poate fi contestată la Judecătoria Bălți, sediul Central, str.Hotinului, nr.43, în termen de 30 zile de la data publicării, potrivit prevederilor Codului Administrativ al R.Moldova nr.116/2018.
PREȘEDINTE
Cristian  CAINARIAN

________________________
	   CONTRASEMNEAZĂ

 Secretar interimar Consiliului raional

      Angela MIHALIUC

      _______________                                                                                                                                      

   ÎNTOCMIT

   Șefă Secția Economie

  Ala GUZUN ____________
	COORDONAT

Vicepreședintele raionului 

Ivan CEBOTARI 

________________________
COORDONAT

              Șefă Secție Juridică și Resurse Umane

Oxana  TABARCEA

________________________


COORDONAT
Șefă-Adjunctă  Direcția Finanțe

Natalia TOFAN___________
Anexa nr.1

la decizia Consiliului  raional nr.________

din  ,,_______” __________________2026

ACORD DE PARTENERIAT 

(tripartit)

Or. Sîngerei

PĂRȚILE CONTRACTANTE

1. Consiliul Raional Sîngerei, cod fiscal 1007601009369, cu sediul în or. Sîngerei, str. Independenței, nr. 111, reprezentat de președintele raionului Cristian CAINARIAN, denumit în continuare „Consiliu Raional”,
2. Asociația Obștească „Centrul de Politici Socio-Economice CONSENS”, cod fiscal 1009620003779, cu sediul în or. Biruința, r. Sîngerei, str. Independenței, nr. 1, MD-6202, reprezentată de directoarea executivă Liliana GHEORGHIȚĂ, denumită în continuare „Coordonator”,
și

3. Instituția Publică Liceul Teoretic „Ion Creangă” din s. Rădoaia, r. Sîngerei, cod fiscal 1013620001006, cu sediul în s. Rădoaia, r. Sîngerei, reprezentată de directorul Vitalie PETROV, denumită în continuare „Beneficiar”,
denumite colectiv „Părțile”, au convenit încheierea prezentului Acord de parteneriat în baza următoarelor clauze:

ARTICOLUL 1. SCOPUL PARTENERIATULUI

1.1. Scopul prezentului Acord îl constituie colaborarea dintre cele trei Părți pentru realizarea investiției de eficiență energetică și modernizare a infrastructurii energetice la IP Liceul Teoretic „Ion Creangă” din s. Rădoaia, în cadrul proiectului „Servicii Regionale de Management Energetic pentru Tranziția Energetică și Decarbonizarea Instituțiilor Publice din Republica Moldova”, finanțat prin programul GEF SGP.

1.2. Proiectul prevede dotarea și modernizarea liceului prin instalarea unui sistem fotovoltaic cu o capacitate de 50 kWp, echipat cu o baterie de stocare a energiei de 100 kWh, invertor hibrid de 50 kW, sistem digital de monitorizare energetică, consumabile și elaborarea proiectului tehnic aferent.

ARTICOLUL 2. BUGETUL INVESTIȚIEI ȘI COFINANȚAREA

2.1. Valoarea totală a investiției directe direcționate către infrastructura energetică a IP LT „Ion Creangă” din s. Rădoaia este de 80.000,00 USD.

2.2. Finanțarea investiției se efectuează după cum urmează:

· Grant (Programul GEF SGP / PNUD): 50% din investiție, echivalentul a 40.000,00 USD;
· Cofinanțare Consiliul Raional Sîngerei: 50% din investiție, adică 685.000,00 MDL (echivalentul a 40.000,00 USD).
ARTICOLUL 3. RESPONSABILITĂȚILE PĂRȚILOR

3.1. AO ”Centrul de Politici Socio-Economice „Consens” (Coordonatorul) se obligă:

· Să asigure managementul general, coordonarea tehnică și administrarea resurselor financiare din partea grantului GEF SGP în conformitate cu prevederile Contractului de grant;

· Să organizeze procedurile de achiziție publică și selectare a furnizorilor/prestatorilor autorizați pentru audit tehnic, proiectare, echipamente fotovoltaice și lucrări de montaj;

· Să supravegheze executarea lucrărilor de instalare și montaj ale sistemului fotovoltaic, bateriei de stocare și invertorului hibrid;

· Să participe împreună cu Partenerii la ședința comisiei de recepție a lucrărilor de eficientizare energetică;

· Să transmită bunurile procurate și valoarea lucrărilor de eficientizare energetică efectuate din sursele financiare ale proiectului, din gestiunea Coordonatorului în gestiunea APL Rădoaia - proprietar al edificiului IP LT ”Ion Creangă” din s. Rădoaia, la sfârșitul implementării proiectului în baza unui contract de donație condiționată.

· Să asigure integrarea echipamentelor în sistemul digital de monitorizare energetică;

· Să ofere asistență tehnică și consultanță celorlalți parteneri pe parcursul implementării;

· Să asigure comunicarea dintre actorii locali implicați pentru buna desfășurare a proiectului.

3.2. Consiliul Raional Sîngerei se obligă:

· Să susțină și faciliteze, în condițiile legii, implementarea proiectului în corespundere cu obiectivele Acordului;
· Să demareze procedurile administrative și să adopte deciziile necesare în cadrul autorităților deliberative ale raionului pentru alocarea efectivă a resursei financiare de cofinanțare în sumă de 685.000,00 MDL (echivalentul a 40.000,00 USD);
· Să asigure alocarea resurselor financiare în luna octombrie 2026 către I.P. Liceul Teoretic „Ion Creangă” din s. Rădoaia , pentru realizarea obiectivelor de proiect;

· Să asigure delegarea prin ordin a unei persoane responsabile din cadrul Consiliului Raional, care va coopera cu echipa proiectului și va participa la ședințele grupului de lucru pentru achiziție, la verificarea și aprobarea lucrărilor civile executate la toate etapele de implementare a Proiectului, cu drept de consultanță; 

· Să faciliteze cooperarea eficientă a Coordonatorului cu CR Sîngerei, APL Rădoaia, IP LT  ”Ion Creangă” din s. Rădoaia, FEE-Nord, RED-Nord și alte părți interesate pentru buna implementare a proiectului;

· Să asigure, în conformitate cu legislația în vigoare, accesul Coordonatorului la informația necesară privind implementarea proiectului, pentru asigurarea calității în luarea deciziilor în conformitate obiectivele prezentului acord;

3.3. IP Liceul Teoretic „Ion Creangă” din s. Rădoaia (Beneficiarul) se obligă:

· Să susțină, în condițiile legii, implementarea proiectului în corespundere cu obiectivele Acordului;

· Să faciliteze accesul la clădire, conectarea la energie electrică și apă, alocarea spațiului necesar pe teritoriul adiacent clădirii, sau în interiorul ei, pentru  lucrări de evaluare, proiectare, montaj, depozitare a materialelor de construcție, echipamente și vestiare pentru muncitori ș.a.m.d. pe perioada executării lucrărilor de eficientizare energetică.

· Să desemneze o persoană responsabilă (managerul energetic / administratorul clădirii) pentru colaborarea cu echipa tehnică;

· Să faciliteze, în condițiile legii, prin intermediul APL Rădoaia, eliberarea actelor permisive pentru lucrări de eficientizare energetică (certificat de urbanism, autorizație de construire, aviz de racordare, etc.);

· Să faciliteze obținerea avizelor tehnice și de racordare la rețea (RED-Nord);

· Să preia în gestiune, să asigure integritatea, paza și buna exploatare a echipamentelor instalate după punerea în funcțiune;

· Să primească și să găzduiască delegații pentru vizite demonstrative și de studiu (reprezentanți ai APL, directori de școli, manageri energetici și alți actori interesați), în vederea promovării modelului de bune practici, împărtășirii experienței de utilizare a energiei solare și facilitării replicării acestui model în alte instituții publice. 

· Să asigure instruirea resurselor umane din cadrul instituției privind exploatarea, monitorizarea curentă și raportarea funcționării sistemului fotovoltaic instalat. 

· Să colecteze și să raporteze zilnic datele privind consumul energetic al clădirii, inclusiv prin punerea la dispoziție a datelor istorice de consum, în vederea realizării studiilor comparative de eficiență energetică și evaluării impactului tehnic și economic al investiției.

· Să asigure mentenanța imobilului renovat și buna funcționare a echipamentului instalat;

· Să faciliteze transmiterea la balanță a lucrărilor efectuate și echipamentelor instalate, conform reglementărilor contabile și a prevederilor legislației aplicabile, către APL Rădoaia, în calitate de proprietar al clădirii eficientizate energetic, în colaborare cu partea semnatară a contractului de antrepriză cu contractorul.

· Să permită utilizarea datelor de consum și a sistemului de monitorizare în scop demonstrativ și de reducere a costurilor operaționale ale instituției.

· Să informeze periodic Coordonatorul cu privire la progresele înregistrate, obstacolele întâmpinate și impactul măsurilor aplicate asupra evoluției datelor energetice înregistrate.

ARTICOLUL 4. DURATA ACORDULUI

4.1. Prezentul Acord intră în vigoare la data semnării de către toate cele trei Părți și este valabil până la finalizarea completă a lucrărilor de instalare, recepția echipamentelor și îndeplinirea tuturor obligațiilor financiare și de diseminarea asumate, mai exact luna decembrie 2027.

4.2. Perioada de valabilitate poate fi prelungită prin acordul scris al Părților prin Act Adițional.
ARTICOLUL 5. MODIFICAREA ȘI ÎNCETAREA ACORDULUI

5.1. Orice modificare a prezentului Acord se va face prin Act Adițional, semnat de reprezentanții împuterniciți ai tuturor Părților.

5.2. În cazul aparitiei unor situații neprevăzute sau de forță majoră, Părțile se vor consulta de îndată pentru ajustarea de comun acord a obligațiilor.

ARTICOLUL 6. DISPOZIȚII FINALE

6.1. Litigiile eventuale vor fi soluționate pe cale amiabilă prin negocieri între Părți.

6.2. Prezentul Acord este întocmit în 3 (trei) exemplare originale, câte unul pentru fiecare Parte, având aceeași putere juridică.

ARTICOLUL 7. ADRESELE, DATELE BANCARE ȘI SEMNĂTURILE PĂRȚILOR

	Pentru AO CPSE „Consens” 
	Pentru Consiliul Raional Sîngerei 
	Pentru I.P.  L.T. „Ion Creangă” Rădoaia

	AO „Centrul de Politici Socio-Economice CONSENS”
	Consiliul Raional Sîngerei
	IP Liceul Teoretic „Ion Creangă”

	Sediul: or. Biruința, r. Sîngerei, str. Independenței, nr. 1, MD-6202
	Sediul: or. Sîngerei, str. Independenței, nr. 111
	Sediul: s. Rădoaia, r. Sîngerei, MD-6237

	Cod fiscal: 1009620003779
	Cod fiscal: 1007601009369
	Cod fiscal: 1013620001006

	Banca: BC VictoriaBank S.A., sucursala 25 Sîngerei
	Banca: Trezoreria de Stat
	Banca: Trezoreria de Stat

	IBAN: MD35VI000000222462558MDL
	IBAN: 
	IBAN: 

	Tel: 068944422
	Tel: 
	Tel: 

	E-mail: consens.singerei@yahoo.com
	E-mail: 
consiliul.raional-singerei@apl.gov.md
	E-mail: 

	Director executiv:
	Președintele raionului:
	Director:

	_____________________ Liliana GHEORGHIȚĂ
	_____________________ Cristian CAINARIAN
	_____________________ Vitalie PETROV

	L.Ș.
	L.Ș.
	L.Ș.


